Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που απαγορεύει τις εισαγωγές ξιφία του Ατλαντικού (Xiphias gladius) καταγωγής Μπελίζε και Ονδούρας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά την τελευταία συνεδρίασή της, τον Νοέμβριο του 1999, η Διεθνής Επιτροπή για τη Διατήρηση των θυννοειδών του Ατλαντικού (ICCAT) υιοθέτησε σύσταση που εμποδίζει την εισαγωγή από τα συμβαλλόμενα μέρη της ξιφία του Ατλαντικού από την Μπελίζε και την Ονδούρα, σε οποιαδήποτε μορφή, με ισχύ από την 1ης Ιουλίου 2000. Η εν λόγω σύσταση στηρίζεται στο σχέδιο δράσης για τη διασφάλιση της αποτελεσματικότητας του προγράμματος διατήρησης του ξιφία του Ατλαντικού, που εγκρίθηκε από την ICCAT το 1995.

Κατά την ίδια συνεδρίαση, η ICCAT συνέστησε την παράταση των υφιστάμενων απαγορεύσεων εισαγωγής για τον ερυθρό τόνο καταγωγής Μπελίζε και Ονδούρας, και την άρση της απαγόρευσης εισαγωγής που εφαρμόζονταν στα εν λόγω προϊόντα καταγωγής Παναμά. Οι εν λόγω συστάσεις της ICCAT πρέπει να μεταφερθούν στην κοινοτική νομοθεσία.

´Επειτα από αρκετές προσπάθειες να προσκαλέσει την Μπελίζε και την Ονδούρα να συνεργασθούν μαζί της και να εξασφαλίσουν την τήρηση των συμφωνηθέντων προγραμμάτων διατήρησης και διαχείρισης, η ICCAT προσέφυγε στο δικαστήριο κατά των δύο αυτών χωρών για μη τήρηση και μη συμμόρφωση προς τα διεθνώς συμφωνηθέντα μέτρα διατήρησης και για μη συνεργασία με τον εν λόγω οργανισμό.

Η Ευρωπαϊκή Κοινότητα είναι συμβαλλόμενο μέρος της ICCAT από τις 14 Νοεμβρίου 1997 και, βάσει της κοινής εμπορικής πολιτικής, πρέπει να φροντίζει ώστε οι εν λόγω απαγορεύσεις εισαγωγής να τηρούνται σε κοινοτικό επίπεδο.

Η Κοινότητα θεωρεί ότι τα εν λόγω μέτρα συμμορφώνονται πλήρως με τις υποχρεώσεις της στο πλαίσιο του ΠΟΕ, δυνάμει των διατάξεων του άρθρου ΧΧ της GATT (1994), που προβλέπει τη δυνατότητα εφαρμογής εμπορικών μέτρων για να προστατευθούν οι εξαντλήσιμοι πόροι, καθώς και με τη Σύμβαση της Λομέ όσον αφορά τη Μπελίζε.

Το Συμβούλιο καλείται, κατά συνέπεια, να εγκρίνει τον συνημμένο κανονισμό.

2000/0163 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που απαγορεύει τις εισαγωγές ξιφία του Ατλαντικού (Xiphias gladius) καταγωγής Μπελίζε και Ονδούρας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα εξής:

(1) Η προστασία των αλιευτικών πόρων, ως εξαντλήσιμων φυσικών πόρων, αποτελεί επιτακτική ανάγκη, τόσο σε επίπεδο βιολογική ισορροπίας όσο και στο επίπεδο προοπτικής για την παγκόσμια επισιτιστική ασφάλεια.

(2) Η Διεθνής Επιτροπή για τη Διατήρηση των Θυννοειδών του Ατλαντικού (ICCAT), της οποίας η Ευρωπαϊκή Κοινότητα αποτελεί συμβαλλόμενο μέρος, υιοθέτησε, το 1995, ένα σχέδιο δράσης για τη διασφάλιση της αποτελεσματικότητας του προγράμματος διατήρησης για τον Ατλαντικό με σκοπό να εξασφαλίσει την αποτελεσματική διατήρηση.

(3) Η διαχείριση των εν λόγω αποθεμάτων μπορεί να γίνει κατά τρόπο αποτελεσματικό από τα συμβαλλόμενα μέρη της ICCAT, οι αλιείς των οποίων υποχρεούνται να μειώσουν τα αλιεύματά τους του ξιφία του Ατλαντικού, εκτός εάν όλα τα μη συμβαλλόμενα μέρη συνεργασθούν με την ICCAT, εκτός αν όλα τα μη συμβαλλόμενα μέρη συνεργασθούν με την ICCAT και συμμορφωθούν με τα μέτρα που λαμβάνει για τη διατήρηση και τη διαχείριση.

(4) Το 1998 η ICCAT ανέφερε ότι τα πλοία του Μπελίζε και της Ονδούρας αλιεύουν ξιφία του Ατλαντικού κατά τρόπο που θίγει την αποτελεσματικότητα των μέτρων του οργανισμού αυτού για τη διατήρηση του ξιφία και ότι στήριξε τη διαπίστωσή της σε στοιχεία που αφορούν τα αλιεύματα, το εμπόριο και τις παρατηρήσεις πλοίων.

(5) Οι προσπάθειες που κατέβαλε η ICCAT για να ενθαρρύνει τις δύο αυτές χώρες να συμμορφωθούν με τα μέτρα διατήρησης και διαχείρισης του ξιφία του Ατλαντικού δεν είχαν αποτέλεσμα.

(6) Η ΙCCAT συνέστησε στα συμβαλλόμενα μέρη να λάβουν τα κατάλληλα μέτρα για να συνεχίσουν την απαγόρευση εισαγωγών από το Μπελίζε και την Ονδούρα προϊόντων ξιφία του Ατλαντικού σε οποιαδήποτε μορφή.τα μέτρα αυτά θα αρθούν μόλις διαπιστωθεί ότι οι δραστηριότητες αλιείας των εν λόγω χωρών έχουν ευθυγραμμιστεί με τα μέτρα της ICCAT κατά συνέπεια, είναι απαραίτητη η εφαρμογή των μέτρων αυτών από την Κοινότητα, η οποία είναι η μόνη αρμόδια για το εν λόγω θέμα.

(7) Τα εν λόγω μέτρα είναι σύμφωνα με τις υποχρεώσεις της Κοινότητας βάσει άλλων διεθνών συμφωνιών.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Απαγορεύεται η ελεύθερη κυκλοφορία στην Κοινότητα ξιφία του Ατλαντικού (Xiphias gladius) καταγωγής Μπελίζε και Ονδούρας που υπάγεται στους κωδικούς ΣΟ : ex 0301 99 90, 0302 69 87, 0303 79 87, ex 0304 10 38, ex 0304 10 98, 0304 20 87, 0304 90 65, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 1604 19 91, ex 1604 19 98, και ex 1604 20 70.

2. Απαγορεύεται η εκφόρτωση, για λόγους κοινοτικής διαμετακόμισης, των προϊόντων που αναφέρονται στην παράγραφο 1.

Άρθρο 2

Ο παρών κανονισμός δεν εφαρμόζεται στις ποσότητες των προϊόντων που αναφέρονται στο άρθρο 1(1), για τις οποίες μπορεί να αποδειχθεί, κατόπιν διαπίστωσης των αρμόδιων εθνικών αρχών, ότι είχαν διοχετευτεί στο έδαφος της Κοινότητας κατά την ημερομηνία έναρξης της ισχύος του και εφόσον έχουν τεθεί σε ελεύθερη κυκλοφορία το αργότερο 14 ημέρες έπειτα από αυτήν την ημερομηνία.

Άρθρο 3

Ο παρών κανονισμός αρχίζει να ισχύει την 1ης Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες, [...]

Για το Συμβούλιο

Ο πρόεδρος